cyanic-selkie/wikianc huggingface dataset:
דה הבילנד מוסקיטו
פרשת העלמות מטוסי המוסקיטו
45 שנים לאחר היעלמותם, בשנת 1999, הצליחה יחידת איתור הנעדרים של חיל־האוויר (אית"ן) באמצעות היחידה לארכאולוגיה ימית ברשות העתיקות ובשיתוף חיל הים, לאתר את המטוס של רייזנר וכץ וחפצים אישיים שלהם – אקדח מסוג פרבלום שהיה שייך כנראה לאליעזר רייזנר, מצנח, אבזמי חגורה ושרידים נוספים. וכן עצמותיהם שנמצאו על ידי צוות היחידה לארכאולוגיה ימית של רשות העתיקות. הם הובאו לקבורה בקבר אחים, ב־30 באוקטובר 2001 בבית העלמין הצבאי קריית שאול.
הערכת ביצועים
לפי דני שפירא המוסקיטו היה מטוס מתקדם, מהיר ורב-תכליתי, אך גם קשה להטסה וביצועיו במנוע אחד היו גרועים, כך שאיבוד מנוע אחד בהמראה במשקל מלא גרמה להתרסקות ודאית.
איקי אלנר
קישורים חיצוניים
מכּתביו:
ההינדנבורג (סרט)
ההינדנבורג (באנגלית: The Hindenburg) הוא סרט אסונות אמריקאי משנת 1975 המבוסס על אסון ספינת האוויר הינדנבורג בבסיס לייקהרסט בניו ג'רזי ב-6 במאי 1937, בבימויו של רוברט וייז, עם ג'ורג' סי. סקוט בתפקיד הראשי.
הסרט זכה בפרס אוסקר להישגים מיוחדים על אפקטים חזותיים ואפקטי קול.
מאט סמית
קריירה
תפקידו המקצועי הראשון היה בהצגת התיאטרון "רצח בקתדרלה" ואחר כך הופיע גם בהצגה On the Shore of the Wild World. כעבור כמה זמן, ההצגה 'On the Shore of the Wild World' החלה להציג גם בתיאטרון הלאומי שבלונדון. לאחר שההצגה ירדה, הוא שיחק במחזה The History Boys.
פיליפו טליוני
ביוגרפיה
אחרי שהתיישב בווינה, הביא אליו את מארי, שלמדה בלט בפריז. כשהגיעה, התאכזב מהתקדמותה האמנותית והחל לאמן אותה בעצמו. הוא הורה לה להתאמן שש שעות ביום במשך שישה חודשים, תוך שימוש בשיטה מדורגת-רמות לאימון בטכניקה. הוא החמיר עמה מאוד ולא גילה כל אהדה לאצבעות רגליה הדואבות והמדממות. שאיפתו הייתה לשוות לסגנון ריקודה קלילות ועידון. בדגש על קפיצות קלילות כבלון ועל עבודה על קצות האצבעות, דבר שלא נשמע כמותו קודם לכן. כשהייתה מוכנה, החזיר אותה לפריז.
בזקנתו, נעשה טליוני אקסצנטרי ובלתי צפוי, ובסופו של דבר איבד את כל ההון, שמארי צברה בחיסכון זהיר, בהשקעות חסרות שיקול דעת. אף על פי כן, הוא מוכר כחלוץ בסגנון בלט, שנועד לשנות לתמיד את עצם טבעה של אמנות זו.
מארק אספר
מארק תומאס אספר (באנגלית: Mark Thomas Esper; נולד ב-26 באפריל 1964) הוא פוליטיקאי אמריקאי. כיהן כמזכיר ההגנה של ארצות הברית, כמזכיר הצבא של ארצות הברית ה-23, וכסגן נשיא ליחסי ממשל בריית'און.
קריירה
בין השנים 1998–2002 שימש כאיש צוות מקצועי בכיר בוועדת החוץ של הסנאט ובוועדת הסנאט לעניינים ממשלתיים. הוא היה גם יועץ מדיניות לסנאטור צ'אק הייגל. בין השנים 2001–2002 היה מנהל ועדת השירותים המזוינים של הבית הלבן. בין השנים 2002–2004 שירת בממשל ג'ורג' בוש כסגן עוזר שר הביטחון למדיניות המשא ומתן, שם היה אחראי להחלטות כגון אי-הפצת נשק גרעיני, בקרת נשק, ובעיות ביטחון בינלאומיות אחרות.
אליהו סויסה
אליהו סויסה (נולד ב-1 בינואר 1956) הוא לשעבר חבר הכנסת ושר בממשלות ישראל מטעם מפלגת ש"ס.
צבי לנגרמן
תחומי מחקריו
צבי לנגרמן חקר בראשית דרכו את תולדות המדעים בימי הביניים, בעיקר תולדות האסטרונומיה. במשך הזמן הרחיב את תחומי מחקריו להיסטוריה של הרפואה ולהיסטוריה של הפילוסופיה.
הרמב"ם
לנגרמן הרבה לעסוק במחקר על הרמב"ם, בעיקר בסוגיות הקשורות לידע שלו בתחומי המדע השונים, כגון: אסטרונומיה ורפואה. כן הוא דן בעמדות שנוקט הרמב"ם בקשר לסוגיות המדעיות שעמדו על הפרק בזמנו ואיך עמדותיו מתקשרות לפילוסופיה היותר כללית שלו. ישנן סוגיות באסטרונומיה שהוא חלוק בדעתו על חוקרים אחרים. במחקריו על הרמב"ם סובר לנגרמן שיש להימנע מהכללות גורפות או מניסיונות להדחיק את הרמב"ם לאיזושהי קטגוריה אנכרוניסטית. הוא מנסה להבין את הדברים בהקשרם ההיסטורי, בתוך התרבות הערבית יהודית וההגות האסלאמית של תקופתו.
יהודי תימן
לנגרמן כתב הרבה על המורשת התרבותית של יהודי תימן, שמהם נשארו הרבה מאוד חיבורים פילוסופיים, בכלל זה גם באסטרונומיה, שלא הובאו לידיעת הציבור הרחב.
תעלומות חוכמה
לאחרונה כתב לנגרמן שני מאמרים בכתב-העת "אלף" על הספר "תעלומות חוכמה" (האחד פורסם בגיליון 2007, והשני ב-2009) אותו חיבר משה בן יהודה גליאנו בסביבות 1500 לספירה. גליאנו היה קרוב לחצר באיסטנבול, ביקר בוונציה ושהה גם באי כרתים (שהיה אז מרכז יהודי תוסס). הספר גדוש בידיעות שכמעט אין להן אח ורע באותה עת בטכנולוגיה, רפואה אסטרונומיה, פיזיקה ואלכימיה והן שופכות אור על התסיסה המדעית של התקופה. כך למשל, מופיעים בספר תיאורים של מכונות (פרט לספר זה לא ידועה לנו שום ספרות בעברית, לפני העת החדשה, העוסקת במכניקה), כולל רובוט, שגליאנו בנה והפעיל לעיני נכבדי השלטון.
אור יהודה
היסטוריה
העיר שוכנת במקום בו היה היישוב אונו הנזכר במקרא ובמשנה. לפני קום המדינה שכן במקום היישוב סאקיה שנהרס ב-1948 במלחמת העצמאות. במלחמת העצמאות נכבשו הכפרים סאקיה וכפר עאנה (ואל-ח'ירייה) במבצע 'חמץ'.
אור יהודה כעיר
ביולי 2017 אושרה להפקדה תוכנית פארק איילון, בה יבנו כ-2,400 יחידות דיור בהם יבנו כ-500 יחידות לדיור מוגן כ-250 יחידות עבור דיור מיוחד לסטודנטים, כמו כן יוקם במקום אזור תעסוקה ופארק בגודל של כ-530 דודם. באזור התעסוקה יבנו כ-560 אלף מ"ר ותיבנה אף מכללה.
בחודש יוני 2020 יצאה העירייה בפרויקט לשיווקו של מתחם OPARK, מתחם תעסוקה ומסחר בהיקף של כמיליון מ"ר שיהווה העוגן הכלכלי של העיר בשנים הבאות.
אנדרטה לזכר עולי הגרדום
בליל 5 בנובמבר 1968 נעצרו תשעה יהודים מבצרה והואשמו בריגול לטובת מדינת ישראל. ב-4 בינואר 1969 החל משפטם, שחלקים ממנו שודרו בטלוויזיה העיראקית. בליל 26 בינואר 1969 נגזר דינם למוות ועוד באותו לילה הם נתלו בפומבי. שמונה נתלו בכיכר המרכזית בבגדד ואחד - בכיכר המרכזית בבצרה. יום תלייתם הוכרז בעיראק כיום חג ושבתון. לאחר תלייתם הוקדשה האנדרטה גם לזכרם.
איימרו עלמיה
חייו האישיים
עלמיה מתגורר בפתח תקווה ומתאמן בקבוצת הפועל אתלטי אורן השרון בהדרכת גזאצ'ו יוסף.
יחסי החוץ של ישראל
קום המדינה
לאחר ההפוגה הראשונה במלחמת העצמאות, הטילו בריטניה וארצות הברית אמברגו נשק על כלל המדינות ב, כולל ישראל. לעומת זאת רכשה ישראל נשק מצ'כוסלובקיה, בתמיכת ברית המועצות.
הרפובליקה העממית של סין
קשרים הכלכליים התפתחו עם סין, בעקבות הרפורמה בכלכלת סין, במהלך המחצית הראשונה של שנות ה-80 המדינה נפתחה לפעילות עסקית של ישראלים. אנשי עסקים ישראלים החלו בהקמת והפעלת פרויקטים בחקלאות, בתעשייה ובשירותים בסין. הייצוא הישראלי לסין מורכב בעיקר ממוצרי תקשורת והיי-טק בעוד היבוא מסין מורכב בעיקר מטקסטיל, ציוד חשמלי ומכונות. במקביל להתפתחות היחסים בין המדינות, היקף התיירות הישראלית לסין התרחב ועומד על עשרות אלפי תיירים בשנה.
צרפת
ב-16 ביולי 2017 טס ראש ממשלת ישראל בנימין נתניהו לביקור רשמי בצרפת, לרגל 75 שנה לגירוש יהודי צרפת במלחמת העולם השנייה. נתניהו התקבל בחום על ידי נשיא צרפת עמנואל מקרון.
יוון
מאז 2010 ,החלו היחסים בין המדינות להתחמם בצורה משמעותית ולאורך השנים היחסים בין המדינות המשיכו להשתפר. באותה שנה גם חתמו המדינות על הסכם תעופה המחליף את ההסכם הישן מ-1952 ומסדיר נוהלי התעופה בין המדינות. בעקבות השרפה בכרמל שהתרחשה ב-2010 וביקשה ישראל סיוע בינלאומי לכיבוי השריפה, יוון נעתרה לבקשה ושלחה 4 מטוסי כיבוי ומטוס אספקה. עדות נוספת להתחממות היחסים בין המדינות היא העזרה של השלטונות ביוון לעצירת המשט לעזה של 2011 שספג ביקורת רבה ממשלת ישראל ולאחר שהרשויות הישראליות ניסו לעצור אותו בעצמם.
בולגריה
ב-29 בנובמבר 1948 הכירה ממשלת בולגריה בראשותו של גאורגי דימיטרוב במדינת ישראל, וב-4 בדצמבר כוננו יחסים דיפלומטיים בין המדינות. ב-1952 נפתחה צירות בולגרית בתל אביב ובראשה עמד מיופה כח. כגרורה נאמנה של ברית המועצות פיתחה בולגריה את יחסיה עם ארצות ערב וצמצמה עד למינימום את קשריה עם ישראל.
אלבניה
ב-2012 הייתה אלבניה אחת המדינות המוסלמיות היחידות שלא תמכו בהחלטה 67/19 של העצרת הכללית של האו"ם. לרגל ציון 25 שנה לכינון היחסים הדיפלומטיים בין אלבניה וישראל, בדצמבר 2015, ביקר בישראל ראש ממשלת אלבניה, אדי ראמה, ביחד עם משלחת בכירה מארצו. הביקור נועד לציין את הידידות בין שתי המדינות ואת הקשר החם וארוך השנים בין שני העמים. בביקור זה חתמו על עסקאות ובכך הרחיבו את יחסי המדינות בתחומי הסחר, האנרגיה, בריאות, ומים.
גיאורגיה
בשנים 2015–2017 נרשם בישראל גידול חד במספר מבקשי המקלט מגאורגיה. בעקבות זאת אושר באוקטובר 2017 נוהל הקובע כי בקשות אלה יידחו על הסף. בחודש מאי 2021, במהלך העימות בין ישראל לבין החמאס (מבצע שומר החומות), התקיימו בערים טביליסי ובטומי מפגני תמיכה בישראל, וזאת על ידי אזרחים גאורגים לצד ארגון "בית ישראל".
ליטא
ב-2016 רכש צבא ליטא מרפאל - מערכות לחימה מתקדמות נשק בעסקה בסכום של 400 מיליון אירו שכוללת טילי ספייק. בהמשך האשימה ליטא את רפאל בטיפול לקוי בתקלות.
סלובקיה
יחסי ישראל–סלובקיה הם היחסים הדיפלומטיים הרשמים שבין מדינת ישראל לבין סלובקיה. לישראל יש שגרירות בבירת סלובקיה, ברטיסלאבה, ולסלובקיה יש שגרירות בתל אביב-יפו.שראל הכירה בסלובקיה לאחר שהיא הכריזה על עצמאותה ב-1991.
הונגריה
יחסי הונגריה–ישראל הם היחסים הדיפלומטיים שבין ישראל לבין הונגריה. שגרירות ישראל בהונגריה נמצאת בבודפשט ושגרירות הונגריה בישראל נמצאת בתל אביב-יפו.
פולין
מסע בני נוער לפולין הוא מן הפעילויות המרכזיות במערכת החינוך בישראל סביב הוראת השואה. המסעות לפולין הפכו לאחת התופעות החשובות בעיצובו של זיכרון השואה בסוף המאה ה-20. סביב המסעות התפתח דיון ציבורי ואקדמי נרחב, והוא חלק בלתי נפרד מהדיון על הוראת השואה ומקומה במערכת החינוך, דיון שהוא עצמו חלק מדיון רחב עוד יותר, על עיצוב זכר השואה בחברה הישראלית בכלל.
הודו
מאז בחירתו בשנת 2014 הוביל ראש ממשלת הודו נרנדרה מודי קו שיתוף פעולה צבאי וכלכלי עם ישראל. ב-29 בינואר 2017 ישראל והודו ציינו 25 שנים להיווסדות היחסים הדיפלומטיים. נשיא הודו פרנב מוקהרג'י ביקר בשנית בישראל. ביוני 2017 אישרה ממשלת ישראל תוכנית רב שנתית להידוק הקשרים עם הודו, בהיקף כולל של כ-240 מיליון שקל.
ב-14 ביולי 2022, בעת ביקורו של נשיא ארצות הברית ג'ו ביידן בישראל, התקיימה (בשיחת ועידה) פסגת המנהיגים הראשונה של קבוצת I2U2 - קבוצה המאגדת את איחוד האמירויות הערביות, ארצות הברית, הודו וישראל ומטרתה להגביר שיתופי פעולה כלכליים במגוון תחומים.
תאילנד
ביולי 2018 נחתם הסכם דו-צדדי בסכום של 30 מיליון דולר למסירת המל"ט דומינטור על ידי חברת אירונאוטיקס הישראלית לתאילנד.
יפן
כריתת היחסים עם יפן הייתה חשובה לישראל שחיפשה עם הקמתה הכרה בינלאומית אולם לא הניבה יחסים כלכליים קרובים במיוחד. נקודות המפגש בין שתי התרבויות עם ההיסטוריה העתיקה כמעט שלא היו קיימות והאינטרסים הכלכליים היו במידה רבה מנוגדים. שנים ארוכות היו היחסים, בעיקר הכלכליים "רדומים" עקב הרתיעה היפנית לנהל יחסים גלויים עם ישראל בגלל החשש מהחרם הערבי. שינוי המצב הגיאו פוליטי, הירידה במעמדן של ספקיות הנפט במזרח התיכון, ההתפתחות המואצת של האקוסיסטם הטכנולוגי הישראלי, הצורך של יפן בחדשנות, והכימיה שנוצרה בביקורים ההדדיים של ראש הממשלה בנימין נתניהו וראש ממשלת יפן שינזו אבה שינו ללא היכר את יחסה של ההנהגה הפוליטית והכלכלית היפנית לישראל והובילו לשיתוף פעולה עם ישראל.
קניה
בין מדינת ישראל והרפובליקה של קניה מתקיימים יחסים דיפלומטיים מלאים החל משנת 1963, למעט בין השנים 1993-1973, בהן נותקו הקשרים הדיפלומטיים בין שתי המדינות, בעקבותיה של מלחמת יום הכיפורים. נכון לשנת 2019, קשריה של ישראל עם קניה הם מן היציבים והטובים ביותר שיש לישראל עם מדינות אפריקה,[ דרוש מקור] כאשר שתי המדינות מקיימות שיתוף פעולה נרחב בנושאים שונים, בין היתר בתחומי האבטחה, התיירות, המסחר, הבניה והחקלאות. לישראל יש שגרירות רשמית בניירובי, בעוד שלקניה יש שגרירות רשמית ברמת גן. כמו כן בעיר הבירה, ניירובי, מתנהל בית חב"ד בראשות שליח חב"ד הרב שמואל נוטיק.
צ'אד
יחסי ישראל–צ'אד החלו עוד לפני שצ'אד קיבלה את עצמאותה מצרפת. ב-1959 ביקר בישראל ראש ממשלת הטרטוריה פרנסואה טומבלבאי, לימים נשיא המדינה הראשון. ישראל כוננה יחסים דיפלומטיים עם צ'אד במהלך שנות ה-60, במסגרת ניסיונותיה הכלליים להתקרב ליתר מדינות אפריקה. כינון היחסים עם צ'אד, שבה רוב מוסלמי ברור, נתפס כאלמנט שיביא לכך שהסכסוך המדיני בין ישראל לערבים לא יהפוך לסכסוך בעל אופי דתי עם העולם המוסלמי כולו. עיקר פעילותה של ישראל בצ'אד, כמו במדינות אפריקניות רבות, התרכז בהכשרת כוחות הביטחון והמשטרה במדינה, לרבות הדרכת תנועות נוער, נח"ל וגדנ"ע. צ'אד הייתה אחת משלושים המדינות האפריקניות אשר ניתקו יחסיהן עם ישראל בראשית שנות השבעים. באוקטובר 2018 דווח על כך, שצ'אד עתידה להכריז על חידוש כינונם של היחסים הרשמיים בין המדינות. בהמשך לכך, ב-25 בנובמבר 2018 הגיע נשיא צ'אד, אידריס דבי, לביקור ראשון בישראל, והיה לנשיא צ'אד השני שעורך ביקור מסוג זה .ב-20 בינואר 2019 יצא ראש הממשלה בנימין נתניהו לביקור בצ'אד, ולפגישה עם הנשיא, כאשר אחת המטרות היא לאפשר קיצור הטיסות בין נמל התעופה בן-גוריון ליעדים באמריקה הדרומית. במהלך פגישה זו חודשו היחסים הדיפלומטיים בין המדינות.
כף ורדה
במרץ 2019 הגיעו ראש ממשלת כף ורדה אוליסש קורייה א סילבה ורעייתו לביקור רשמי בישראל, במהלך הביקור נפגשו עם ראש הממשלה בנימין נתניהו.
ארגנטינה
בעוד בארגנטינה ישנה האוכלוסייה היהודית הגדולה ביותר באמריקה הלטינית, לאורך השנים נודעו מקרים שונים של אנטישמיות במדינה. בשנת 2010 הודיעה ארגנטינה על כוונתה להצטרף לברזיל בהכרה במדינה פלסטינית עצמאית. הצהרה זו עוררה ביקורת שלילית מצד ישראל.
בספטמבר 2017 יצא ראש ממשלת ישראל בנימין נתניהו לביקור באמריקה הדרומית ונפגש עם נשיא ארגנטינה. בכך, היה לראש הממשלה המכהן הראשון שביקר רשמית בארגנטינה ואמריקה הלטינית.
בינואר 2020, הנשיא אלברטו פרננדס הגיע לישראל לטיול הנשיאותי הראשון שלו מחוץ למדינה. במהלכו הביע כבוד לקורבנות השואה בעת פורום השואה העולמי החמישי וניהל פגישה דו-צדדית עם ראש הממשלה בנימין נתניהו.
צ'ילה
הנשיא גבריאל בוריץ' שנחשב לאנטי-ישראלי ופרו-פלסטיני, ולתומך ב-BDS, ארגון המקדם חרם נגד ישראל. בספטמבר 2022 דחה בוריץ' את קבלת כתב ההאמנה של השגריר הישראלי החדש במקום, גיל ארציאלי. לפי דיווחים, הנשיא זעם על הריגתו של מחבל בן 17 בחילופי אש עם צה"ל בג'נין. אחרי המבוכה הדיפלומטית עם השגריר, משרד החוץ בצ'ילה התנצל בפני ישראל והודיע שמסירת כתב ההאמנה תתרחש בתאריך מאוחר יותר, והתנצלות נוספת נמסרה באופן אישי על ידי שרת החוץ הצ'יליאנית אנטוניה אורחולה (אנ') לנשיא ישראל יצחק הרצוג בסיום הלוויית המלכה אליזבת השנייה שהתרחשה בלונדון מספר ימים לאחר התקרית.
פרו
מינהל סחר חוץ במשרד הכלכלה והתעשייה מפעיל נספחות מסחרית בלימה. היצוא הישראלי מורכב ממכונות ומוצרי פלסטיק. ישראל מייבאת מזון, משקאות וטבק מפרו.
ונצואלה
במרץ 2017, לאחר חידוש היחסים הדיפלומטיים בין ישראל לניקרגואה, החל משא ומתן על השבת היחסים בין ישראל וונצואלה. שרת החוץ של ונצואלה, דלסי רודריגז, נפגשה עם מנהיגי הקהילה היהודית במדינה והצהירה על התוכניות לשקם את היחסים עם ישראל.
בוליביה
ב-28 בנובמבר 2019 הודיעה בוליביה, על כוונתה לחדש את היחסים הדיפלומטיים עם ישראל. משרד החוץ הישראלי בירך על ההחלטה. צעד זה הגיע לאחר התפטרותו של מוראלס מתפקיד הנשיאות, שהפגין עמדות פרו-איראניות ואנטי-אמריקאיות ובכלל זה התנכרות מהעולם המערבי מאז כניסתו לתפקיד, לאחר שקיבל מקלט מדיני במקסיקו בעקבות הפגנות נרחבות נגד ממשלתו, כמו כן הוחלט על חידוש הפטור מויזה לישראלים המטיילים בבוליביה.
ניו זילנד
בתחילת מאי 2017 כאשר נכנס שר החוץ החדש של ניו זילנד - גארי בראונלי לתפקידו, התחילו מגעים לנירמול היחסים בין המדינות. כתנאי לנירמול היחסים ישראל הציגה שתי דרישות מרכזיות – ישראל לא דרשה מניו זילנד להתנצל אך ביקשה כי הממשלה בוולינגטון תביע חרטה על כך שדחפה להצבעה על ההחלטה נגד ההתנחלויות במועצת הביטחון ושניו זילנד תשנה את אופי התנהלותה כלפי ישראל במוסדות האו"ם באופן כללי ובמיוחד בהצבעות על החלטות בנושא ישראל.
העולם הערבי-מוסלמי
ישראל שוכנת במרכז המזרח התיכון ומוקפת במדינות מוסלמיות-ערביות, ואף בשטחה חי מיעוט ערבי-מוסלמי גדול, ומראשיתה היא מצויה בסכסוך עם העולם הערבי.
החל משנות התשעים
לאחר חתימת הסכמי השלום עם מצרים ועם ירדן והחתימה על הסכמי אוסלו חל שיפור מסוים ביחסיה של ישראל עם מספר מדינות ערביות. עם מצרים קיים שלום קר מאז פרוץ מלחמת לבנון הראשונה ב-1982. בין מצרים, ירדן והרשות הפלסטינית לבין ישראל קיימים הסכמים מסחריים מיוחדים הנותנים עדיפות לתוצרת משותפת, בעיקר בתחום הטקסטיל.
איחוד האמירויות הערביות
לאחר כינון היחסים חתמו המדינות על הסכמי שיתוף פעולה בתחומי התיירות, החקלאות והתרבות.
קטאר
בפברואר 2020 ביקרו בקטר בחשאי ראש המוסד יוסי כהן ואלוף פיקוד דרום הרצי הלוי ונפגשו עם בכירים בנסיכות, במסגרת מאמצי ההסדרה ברצועת עזה.
ארגונים נוספים
ישראל הושעתה מקונפדרציית הכדורגל של אסיה (AFC) של פיפ"א ב-1974 בעקבות הצעה של כווית, והצטרפה ב-1994 לאופ"א.
נציגויות ישראל בעולם
הנציגות הדיפלומטית הראשונה של ישראל הייתה הצירות הישראלית בוורשה (פולין) שנפתחה ב-26 בספטמבר 1948.
ת'ורנטון צ'ייס
כניסתו אל הדת
בחודש יוני 1893, חברת הביטוח שבה הועסק ת'ורנטון צ'ייס קידמה אותו לתפקיד מנהל כל סוכנויותיה באזור הרי האפלצ'ים, והדבר חייב אותו לעבור לגור בעיר שיקגו. בתחילת שנת 1894, בעת שעבד בעיר, שמע צ'ייס על אודות ד"ר אבראהים ג'ורג' ח'יראללה – איש סורי שהגיע לשיקגו על מנת ללמד את תורת הדת הבהאית. ח'יראללה, כך מסופר, הרצה ברחבי העיר וטען כי "אלוהים הלך בינות בני האדם", תוך שהוא מספר על חייו ודבריו של בהאא אללה, מייסד הדת הבהאית, ובנו עבאס אפנדי (המכונה גם עבד אל-בהאא'). הדבר סיקרן את צ'ייס, והוא ביקש לקיים עם ד"ר ח'יראללה פגישה אישית. המפגש בין השניים הוביל את צ'ייס להצטרף לכיתת לימוד התורה הבהאית שהדריך ח'יראללה, ב-5 ביוני 1894, דבר שפתח בפניו צוהר לספרות הבהאית.
מותו בקליפורניה
בערב יום 30 בספטמבר 1912, נפטר ת'ורנטון צ'ייס בביתו בלוס אנגל'ס, יום אחד לפני הגעתו של עבד אל-בהאא' לקליפורניה. הוא נקבר ב-4 באוקטובר, בבית הקברות אינגלווד פארק (Ingelwood Park Cemetery). על קברו הפשוט והלא-מקושט הוחלט לכתוב: "זהו מקום מנוחתה המואר של הנשמה הקדושה, ת'ורנטון צ'ייס, הזורח לעד באופק החיים הנצחיים כמו כוכב".
מורשתו הספרותית
במהלך חייו, כתב צ'ייס כמה ספרים, לצד חיבורים קצרים ומכתבים בעלי תוכן דתי, חלקם כמענה על שאלות שהתקבלו אצלו ממאמינים וחלקם מיוזמתו האישית. המסמכים השונים מציגים את השקפתו הדתית מחד, ומאידך מספקים מבט ייחודי על ההיסטוריה של הדת הבהאית בארצות הברית. מסמכיו שמורים בארכיון הבהאי הלאומי של ארצות הברית.
כמה מספריו וחיבוריו המוכרים ביותר של צ'ייס:
ויקטור גונארסון
מותו
גופתו הכמעט עירומה של גונארסון נמצאה באזור מיוער בשם דיפ גאפ (Deep Gap) במרחק של כ-138 ק"מ מדירתו בסולסברי, צפון קרוליינה. הוא נורה פעמיים בראשו. תאריך הרצח נקבע ל-3 או 4 בדצמבר 1993.
KTM
מרכז החברה ממוקם במאטינגהופן ושם גם נמצא מרכז הפיתוח של החברה וכן מחסני החלפים, האביזרים ופסי ההרכבה. משרדים ראשיים נוספים ממוקמים בשוקי היעד הגדולים, בעיקר בארצות הברית ומספר מדינות באירופה. בבעלות KTM נמצאות חברת הוסאברג השוודית וחברת הוסקוורנה האיטלקית (שוודית במקור).
שיתוף הפעולה עם בג'אג' אוטו
בחודש נובמבר 2007 רכש קונצרן הרכב ההודי בג'אג' אוטו נתח של 14.5 אחוזים מ-KTM Sportmotocycles AG ושתי החברות חתמו על חוזה לשיתוף פעולה במסגרתו KTM תספק את הידע לייצור אופנועי 125 ו-250 סמ"ק מקוררי אוויר ובג'אג' תבצע את ההפצה והחדירה לשוק ההודי ולשווקים אסיאתיים נוספים. בדצמבר 2007 רכשה בג'אג' מניות KTM נוספות והרחיבה את השליטה ליותר מ-20 אחוזים. בספטמבר 2008 גדל חלקה של בג'אג' אוטו ב-KTM ל-25.86 אחוזים ובמרץ 2008 בוצעה רכישה נוספת שהגדילה את חלקה ל-31.72 אחוזים. בחודש מרץ 2010 פורסם כי בג'אג' מתכוונת להגדיל את חלקה באחזקת מניות KTM ליותר מ-50 אחוזים. KTM הכחישה פרסומים אלו והצהירה כי חברת ההחזקות CROSS המחזיקה כעת ב-50 אחוז ממניות החברה, לא מתכוונת למכור את חלקה, בעיקר לאור ההתאוששות מהמשבר הכלכלי העולמי. התאוששות שבאה לידי ביטוי בבלימת הירידה במכירות ובהגדלת נתחי השוק בשווקים האירופאים. בנובמבר 2010 הודיעה KTM כי בג'אג' אוטו הגדילה החזקותיה בחברה לכדי 38.08 אחוזים.
סדרות מנועים
2 פעימות SX ו-EXC: מנועים בעלי צילינדר יחיד. משמשים את אופנועי המיניקרוס, המוטוקרוס, הפרירייד והאנדורו. אופנועי ה-2 פעימות עושים שימוש במאיידים בעוד דגמי ה-4 פעימות עושים שימוש במערכת הזרקת דלק
דגמים וקטגוריות
סופרמוטו: KTM נחשבת ליצרנית הראשונה שהציעה אופנוע סופרמוטו בייצור סדרתי. בשנת 2008 הציעה החברה 2 דגמים המיועדים למרוצים בלבד (קוד סדרה: SMR), שהיו מבוססים על מנועי המוטוקרוס 4 פעימות בנפחים 540 ו-565 סמ"ק (דגם 505SXF שהוגדל נפחו). עם זאת, שלדות ותיבות ההילוכים של סדרה זו, נלקחו מאופנועי האנדורו של החברה. לקראת שנת הדגם 2009 הודיעה KTM כי צימצמה את סדרת ה-SMR לגרסת ה-450 סמ"ק בלבד. ב-2010 הוצעו 3 דגמים שאינם דגמי מרוץ טהורים: ה-690SMC המיועד למרוצי חובבים, וכן ה-990SMT וה-990SMR, בעלי מנועי סדרת ה-LC8 (הספק: כ-115 כ"ס) המיועדים לרכיבה בכביש הציבורי.
טרקטורוני מוטוקרוס: סדרה זו, המתקראת SX, עושה שימוש במנועי 4 פעימות בעלי זוג גלי זיזים עליונים של אופנועי ה-SXF ובתיבות הילוכים ללא הילוך אחורי. מתלי דגמים אלו מיוצרים על ידי WP. נפחי המנועים המוצעים ב-2008 הם: 450 ו-476 סמ"ק (כשהאחרון מתקרא 505SX). בשל העדר תקינה אירופאית, לא מיובאים כלים אלו לישראל.
שרה טהון
שרה טהון (נהגה: טוֹן; 4 במרץ 1881 – 28 במרץ 1920) הייתה אשת ציבור ביישוב, ממייסדות התאחדות נשים עבריות לשיווי זכויות בארץ ישראל. דמות מפתח במאבק לשוויון זכויות האישה בארץ ישראל, פעילה פמיניסטית וחברתית שפעלה לקידום נשים, לעצמאותן הכלכלית ולזכותן לבחור ולהיבחר למוסדות היישוב היהודי. האישה היחידה שכיהנה כחברה מן המניין ב"ועד הזמני של יהודי ארץ-ישראל", שהוחלף על ידי אספת הנבחרים, הנציגות הבכירה של היישוב היהודי בארץ ישראל בין השנים 1918–1920. בעלה היה יעקב טהון, מראשי היישוב בתקופת המנדט הבריטי.
פעילותה הפוליטית בוועד הזמני של יהודי ארץ ישראל
בשנת 1918 נבחרה כחברה ב"ועד הזמני של יהודי ארץ-ישראל", גוף ביצועי שעיקר תפקידו היה ריכוז ההכנות הנדרשות לקראת הבחירות לאספת הנבחרים. בישיבה של הוועד הזמני שהתקיימה ב-17 ביולי אותה שנה הוחלט על הגדלת מספר חברי הוועד וניתן ייצוג ל"אגודת הנשים לשיווי זכויות האישה" שבחרו בה לייצגן. עיקר פעילותה בוועד היה קידום שוויון זכויות לנשים ובעיקר על הזכות לבחור ולהיבחר. היא הייתה האישה היחידה שכיהנה כחברה מן המניין בוועד, ועד מותה הספיקה להשתתף בתשע אסיפות.
טהון לא הספיקה להשתתף בבחירות הראשונות. היא נפטרה כשלושה שבועות לפני כן. זכרה הועלה במושב הראשון של אספת הנבחרים שהתכנס בירושלים כחצי שנה אחרי מותה. במושב השלישי של אספת הנבחרים הראשונה אושר חוק הבחירות על יסוד שוויון לאיש ולאשה. הבחירות לאספת הנבחרים השנייה נערכו ב-5 בדצמבר 1925 ללא השתתפות החרדים. רשימת הנשים שינתה את שמה ל"התאחדות נשים עבריות לשווי זכויות בא"י" והכניסה 13 צירות.
מעריב לנוער
נערת השנה של מעריב לנוער
בסוף שנות השמונים "מעריב לנוער" החל לקיים תחרות יופי לבנות נוער (אשר התחילה את דרכה בשם "צברית השנה"). בשנת 2004 החלו לראשונה בתחרות לבחור לצד "נערת השנה", גם את "נער השנה". התחרות הופקה ושודרה בשנים האחרונות בשיתוף טלעד בערוץ 2 אך מאז הפסיקה הזכיינית לשדר בערוץ. התחרות, שהייתה לשם דבר, הופסקה באופן לא רשמי. בשנת 2006-2007 המשיכו בעיתון לנהל את תחרות היופי, אך בתור "תחרות נער ונערת השער" של העיתון. היעלמותה של התחרות נזקפת בעצם להפסקת השותפות עם טלעד ולתחרות הגוברת מצד "מלכת היופי" שמזה מספר שנים מאפשרת לנערות להשתתף גם בתחרות ואף מעניקה מספר תארים - נערת ישראל ונערת היופי-עשרה, התחרות נערכה בין היתר בתיאטרון ירושלים והפרס לזוכה היה מכונית חדשה. בשנת 2016 חודשה התחרות תחת הכותרת "נער ונערת השנה" בשיתוף סוכנות "יולי".
בתחרות זו התפרסמו לראשונה דוגמניות ושחקניות רבות בישראל. ביניהן, רוית אסף, שלי גפני, גלית גוטמן, עדי נוימן, גלית פרבר ורומי אבולעפיה.
אצטדיון מרצדס-בנץ
האצטדיון נבחר לארח את סופרבול LIII בפברואר 2019.
אידריס הראשון, מלך לוב
מוצא
מוחמד אִדריס נולד ב-12 במרץ 1889 בכפר הסנוסי א-ג'רבוב שבלוב (אז טריפוליטניה העות'מאנית) על גבול מצרים, לעיישה - אשתו החמישית של מוחמד אל-מהדי א-סנוסי, מצאצאי מייסד המסדר הסנוסי מוחמד בן עלי א-סנוסי.
המדריך השלם לחיים פרהיסטוריים
הספר נפתח בעמוד תוכן עניינים, ואחריו מבוא מקורי מאת המחברים המתארים את יצירתן של סדרות הטלוויזיה. הספר מחולק לשלושה חלקים לפי עידנים; החלק הראשון "עלייתם של החיים" מכסה את עידן העל פרקמבריון ועידן פלאוזואיקון, מעמוד 8 עד עמוד 49. החלק השני "עידן הזוחלים" מכסה את עידן המזוזואיקון נמשך מעמוד 50 עד לעמוד 143. החלק השלישי והאחרון "עידן החיות" מכסה את עידן הקנוזואיקון ונמשך מעמוד 144 עד לעמוד 206. הספר מסתיים עם לוח זמנים של החיים על פני כדור הארץ, דיאגרמות עץ החיים, תודות ואינדקס.
היצורים שמופיעים בספר
איאוקן (לפני 34–55 מיליון שנים)
ברניוס
ברניוס (באנגלית: Brennius) היה מלך נורת'מברלנד בשנים 380 לפנה"ס לערך - 374 לפנה"ס לערך, על פי ספרו של ג'פרי ממונמות' "ההיסטוריה של מלכי בריטניה".
החבובות (סרט, 2011)
עלילה
קרמיט, סקוטר, אנימל ויתר החבובות מתחילים בחזרות לקראת המופע אך מתקשים לשחזר את הצלחות העבר שלהם, לאחר שנים כה רבות שחלפו מאז הופיעו יחדיו לאחרונה. כמו כן, צפים ועולים משקעי העבר בין קרמיט לבין מיס פיגי, אשר התכוונו להינשא בעבר. במקביל, גארי מגלה כי תמיכתו באחיו וולטר וביתר החבובות גוזלת יותר מדי מזמנו, על חשבונה של מרי שעוזבת אותו בלוס-אנג'לס וחוזרת לביתה. לאחר מכן גארי חוזר אחרי מרי לעיירה אך הם חוזרים לבסוף ללוס אנג'לס כדי לעזור לחבובות לגמור את המופע. בסוף הסרט גארי מציע למרי נישואים ווולטר מצטרף לחבורתם של החבובות.
תחנת הרכבת חצור הגלילית
דרום–מערבית למקומה העתידי של התחנה תוקם "שכונת שער העיר", בעלת 1,500 יחידות דיור, בכניסה לחצור הגלילית
אמארה סטודמאייר
אמארה קארסיירס סטודמאייר (באנגלית: Amar'e Carsares Stoudemire; נולד ב-16 בנובמבר 1982) הוא כדורסלן עבר אמריקאי-ישראלי שהתגייר, המשמש כעוזר מאמן בברוקלין נטס מליגת ה-NBA. שיחק במשך 14 עונות בליגת ה-NBA, שמונה מהן בפיניקס סאנס, ובמשך שלוש עונות בליגת העל הישראלית.
ראשית חייו
הוא החל לשחק כדורסל באופן מאורגן רק בגיל 14. הוא שיחק שנתיים בלבד במסגרת ליגת בתי הספר התיכוניים בארצות הברית; עם זאת, הוא הצטיין במיוחד בשנתיים אלו, ונבחר ל-MVP כאשר שיחק בליגת הקיץ של נייקי. במשחקיו הוא הפגין יכולת מרשימה של כוח מתחת לסל, כאשר שיחק כפאוור פורוורד וכסנטר. לאחר סיום לימודיו בתיכון קייפרס קריק עמד סטודמאייר בפני הצטרפות לאוניברסיטת ממפיס, אך לבסוף ויתר על לימודים באוניברסיטה.
פיניקס סאנס
במהלך הפגרה שלפני עונת התגלה כי סטודמאייר סובל מפגיעה קשה בסחוס של ברכו, והוא נאלץ לעבור ניתוח באוקטובר 2005. בתחילה סברו אנשי פיניקס כי הפציעה תשבית את סטודמאייר ממשחק עד לחודש פברואר, אך בפועל הוא נעדר לזמן רב מהמצופה. הוא חזר לשחק בשלושה משחקים במרץ 2006, אך חזרתו הייתה לא מוצלחת והוא הפגין יכולת לא טובה. מאוחר יותר התברר כי סטודמאייר ייעדר שנית, עד לסיומה של העונה, מאחר ששתי ברכיו עדיין פגועות.
מכבי תל אביב
בסיום עונת 2019/2020, זכה עם מכבי תל אביב באליפות ישראל וכן נבחר לתואר ה-MVP של הפיינל פור.
מרצדס-בנץ O303
"מרצדס-בנץ O303" בישראל
חברת אגד הישראלית רכשה אוטובוסים מדגם זה.
דומיניק פורמן
קריירת משחק
פורמן התחיל את הקריירה שלו במחלקת הנוער של שידלוביאנקה שידלובייץ, ובגיל 14 עבר לזו שללגיה ורשה. בעונת לקבוצה הבוגרת. ב-16 בינואר 2014 עבר לטולוז.
Never Say Die!
הקלטות
עטיפת האלבום נוצרה על ידי קבוצת העיצוב הבריטית היפנוסיס, ובה נראים שני טייסי T-6 Texan.
מבצעים
חברי להקת בלאק סבאת'
נמלולים
סדרת משחקי Lemmings שייכים כיום לחברת משחקי הווידאו Sony Interactive Entertainment עקב קניית חברת Psygnosis בשנת 1993 וגם כל שאר מותגי החברה עברו לידיה של סוני.
משחקי הסדרה
בשנת 1996 יצאו שני משחקי ספין אוף של נמלולים: אחד בשם "The Adventures of Lomax", אשר מציג את לומאקס כגיבור הנמלולים, ואף מציג משחקיות שונה לחלוטין בסגנון פלטפורמה, והשני, "Lemmings Paintball" משחק איזומטרי בסגנון פיינטבול.
הפרעה לאור שמש
בדיני נזיקין, עוולת ההפרעה לאור השמש מגדירה את זכותו של בעל מקרקעין או של המחזיק בו להנאה מאור השמש בהטילה אחריות נזיקית על אדם אשר מפר זכות זו שלא כדין.
היסטוריה חקיקתית
מקורה של ההבחנה בין הפרעה לאור השמש לבין הפרעות אחרות להנאת אדם מזכויותיו במקרקעין הוא במשפט האנגלי. במשפט האנגלי זכות האדם להנאה מאור שמש נחשבת כ - "ancient light" וזוכה להגנה רק אם הוא רכש אותה בהסכם או בשימוש במשך שנים (במשפט האנגלי - עשרים שנה). כלומר, הזכות אינה נובעת מעצם בעלות או החזקה בקרקע (ר' Prescription Act 1862 s. 3). הגדרתו של סעיף 48 בפקודת הנזיקין מראה כי בעקבות המשפט האנגלי, גם במשפט הישראלי אין הזכות לאור שמש מהווה זכות טבעית, אלא מוענקת לנתבע רק אחרי שימוש בן שנים. במשפט העברי, אמנם אין צורך בתקופת זמן ארוכה אולם עדיין אין מדובר בזכות טבעית שכן יש צורך ברכישה בהסכם או קדימה של התובע לתפיסת הנתבע במקרקעין שלו (בבא בתרא כא). ברוב מדינות ארצות הברית לא נקלטה עוולה זו מהמשפט המקובל, כיוון שסברו שהיא מגבילה פיתוח עירוני בחברה מתפתחת, ומתאימה בעיקר לחברה לא-אורבנית. עם זאת, באנגליה הוחלט, לאחר מלחמת העולם השנייה, להותירה על כנה.
הגדרת העוולה
העוולה מוגדרת בסעיף 48 בפקודת הנזיקין בזו הלשון – <blockquote style="border: 1px solid blue; padding: 2em;"> "אדם עושה עוולה אם הוא מונע, על ידי חסימה או בדרך אחרת, מבעל מקרקעין או מן התופש אותם ליהנות מכמות סבירה של אור שמש, בהתחשב עם מקומם וטיבם של המקרקעין, לאחר שהבעל או התופש או מי שקדמו להם בזכויות אלו נהנו ברציפות מאור זה — שלא לפי תנאי חוזה או הסכם — לפחות חמש עשרה שנים שקדמו בתכוף לחסימה או למניעה".
מעמדן העצמאי של העוולות - דיון ביקורתי
למעט ההיבט של סוג הנזק המייחד את שתי העוולות, המאפיינים הכלליים של העוולות (משטר האחריות, הסעדים וכו') זהים לאלו של עוולת המטרד היחיד. יתרה מכך: לגבי העוולה של מניעת תמיכה מתחדדת השאלה על רקע העובדה כי הוספתה כעוולה עצמאית לא שינתה למעשה מן הדין שהיה קיים קודם לכן. גם קיומה הנפרד של העוולה למניעת תמיכה מעורר קושי נוסף משלו. ייחודה של הזכות להנאה סבירה מאור השמש כזכות הנרכשת מכוח השנים, שיש בה כביכול כדי להצדיק את קיומה הנפרד, מעורר קושי השומט את הקרקע מתחת להצדקה זו. שכן, ממה נפשך – אם הזכות לאור השמש ראויה להגנה מדוע יש לחכות תקופה ממושכת להתגבשותה, ואם אינה ראויה הרי שאין כל הצדקה להגנתה באמצעות עוולה נזיקית.
ג'אר ג'אר בינקס
תאוריית "דארת' ג'אר ג'אר"
בחמישה באוקטובר 2015, משתמש reddit בשם "Lumpawarroo" העלה לאתר תאוריה שמסבירה את ההתנהגות של ג'אר ג'אר בינקס בטרילוגיה המוקדמת. התאוריה התפרסמה ביוטיוב ופותחה אף יותר.
ישנו אפילו פרק בסדרה "מלחמת הכוכבים:מלחמות המשובטים" בו הבדלנים חושבים שג'אר ג'אר הוא אביר ג'דיי לפי הלבוש שלו, אפשר לטעות ולחשוב שהוא לא אביר ג'דיי אלא סית' כי בגדים של סית' דומים לבגדים של ג'דיי.
קצאלטננגו
קצאלטננגו (בספרדית: Quetzaltenango, ידועה גם בשם שֵׁלַחוּ (Xelajú) או בקיצור שלה) היא העיר השנייה בגודלה בגואטמלה, אחרי גואטמלה סיטי, ובירת מחוז קצאלטננגו.
היסטוריה
בין 1838 ו-1840 העיר הייתה הבירה של מדינת לוס אלטוס, חלק מהרפובליקה הפדרלית של מרכז אמריקה. כשהאחרונה התפרקה, צבא גואטמלה בהנהגת רפאל קררה כבש את לוס אלטוס. ב-1850 היו בעיר כ-20,000 תושבים.
לכל איש יש שם (מפעל הנצחה)
מפעל איסוף השמות
במסגרת מפעל ההנצחה, מרכז "יד ושם" את שמותיהם של כל קורבנות השואה שהגיעו לידי המוזיאון, בדרך כלל בעקבות גביית עדות מניצולים באמצעות דפי עד. מאגר השמות זמין במקום וגם באינטרנט. לפרויקט ערך מוסף ככלי עזר לחקר הגנאלוגיה של משפחות הקורבנות. איסוף דפי העד החל באמצע שנת 1955, ועד סוף 1956 נאספו 500,000 דפי עד שהכילו שמות של כ-750,000 נרצחים. נכון לשנת 2010 תועדו 4 מיליון שמות המהווים כשני שלישים מהנספים בשואה, כאשר כ-55% מהשמות מקורם בדפי עד והיתר מקורם במסמכים ארכיוניים ובמיזמי הנצחה שונים.
מקור הרעיון
בשנת 1989 ארגנו חיים רוט, ניצול שואה מהולנד וארגון דור ההמשך לניצולי השואה בראשות בילי לניאדו (על פי רעיון של נציג עיתון הולנדי בארץ אדו רוזנטל) הפגנה מול שגרירות הולנד בתל אביב, במחאה על שחרור פושעים נאצים מהכלא בהולנד. בהפגנה השתתפו כאלף איש, כולל ניצולי השואה רבים, ובמשך שעות הקריאו המפגינים שמות של קרבנות השואה מהולנד. ההפגנה ותגובת המשתתפים לקריאת השמות הובילו את יזם הפרויקט חיים רוט בשיתוף בילי לניאדו ליזום את מפעל ההנצחה "לכל איש יש שם", על מנת לכבד את זכר הנספים כבני אדם ייחודיים ולא כמספר בלתי נתפס. המפעל זכה בהמשך לתמיכת "יד ושם" העומדת כיום בראש המפעל, ובמסגרתו מוקראים מדי שנה, בארץ וברחבי העולם, שמותיהם של מאות אלפי נספים.
הטקס
ביום הזיכרון לשואה ולגבורה, החל משנת 1989, מתקיים באוהל יזכור ב"יד ושם", במשכן הכנסת ובמקומות שונים ברחבי המדינה ובעולם הטקס "לכל איש יש שם". בטקס זה מוקראים, הן על ידי חברי הכנסת והן על ידי חניכי תנועות נוער ובני משפחות ניצולים, שמותיהם של נספים אשר מוסד יד ושם הצליח לתעד במהלך השנים.
פרס המוזיקה האמריקאית לאמן המוזיקה העכשווית למבוגרים האהוב ביותר
פרס המוזיקה האמריקאית לאמן המוזיקה העכשווית למבוגרים האהוב ביותר הוא פרס המוענק מאז שנת 1992.
קרל קראוס
חייו
בשנת 1899 פרש מהקהילה היהודית. בשנת 1911 המיר את דתו לנצרות הקתולית ונטבל בווינה. בשנת 1923 עזב גם את הכנסייה הקתולית.
התזמורת הסימפונית של קרוליינה הצפונית
תולדות התזמורת
בשנת 1932 איחד לאמאר סטרינגפילד קבוצת מתנדבים ליצירת התזמורת הסימפונית של צפון קרוליינה. הופעתם הראשונה הייתה באולם היל באוניברסיטת קרוליינה הצפונית בצ'אפל היל ב-14 במאי 1932. הנגנים המקוריים של התזמורת היו מוזיקאים מקומיים, שניגנו ללא שכר. עד שנת 1935 כבר הופיעה התזמורת ביותר מחמישים ערים בצפון קרוליינה, ביותר מ-140 קונצרטים. ד"ר בנג'מין סוולין, מנהל מוזיקלי מ-1939 עד 1972, המשיך במימוש שליחותה של התזמורת, להגיע אל מספר רב ככל האפשר של תושבי צפון קרוליינה.
חואן ארסה
ביוגרפיה
ארסה נפטר ב-17 ביולי 2011 בסביליה שבספרד, בגיל 88.
רסלמניה 36
בקרב המרכזי של הלילה השני, דרו מקינטייר ניצח את ברוק לסנר וזכה באליפות ה-WWE, ולאחר מכן הוא ניצח את ביג שואו ושמר על התואר בקרב חושך (קרב שלא שודר כחלק מהאירוע, אלא שודר לילה לאחר מכן בתוכנית Raw). עוד ברשימת הקרבות, "השד" בריי וויאט ניצח את ג'ון סינה בקרב Firefly Fun House, שארלוט פלייר ניצחה את ריאה ריפלי בהכנעה וזכתה באליפות הנשים של NXT בפעם השנייה בקריירה, כשזאת הייתה הפעם הראשונה שאליפות מהמותג NXT הוגנה באירוע, אדג' ניצח את רנדי אורטון בקרב מי שעומד אחרון, שהיה קרב היחידים הראשון שלו מאז שנת 2011, ואוטיס ניצח את דולף זיגלר.
עלילות
האירוע כלל קרבות שנבעו מעלילות מתוסרטות מהתוכניות השבועיות: Raw, סמאקדאון ו-NXT.
קרבות אליפות העולם
ב-20 במרץ בתוכנית סמאקדאון, הג'נרל מנג'רית לשעבר של התוכנית, פייג' הופיעה דרך שיחת סקייפ, כשהיא נקטעה על ידי אלופת הנשים של סמאקדאון, ביילי, וחברתה, סשה בנקס. פייג' הודיעה שלאחר שיחות עם נציגי רשת הטלוויזיה פוקס היא תוכל להכריז על קרב שתרצה ברסלמניה. היא הודיעה לביילי שהיא תגן על התואר שלה בקרב הדחות משושה נגד לייסי אוואנס, דנה ברוק, טמינה, נעמי וסשה בנקס. ארבעה ימים לאחר מכן, דווח שדנה ברוק הוסרה מהקרב בשל מחלה וכתוצאה מכך הקרב הפך לקרב הדחות מחומש.
הקרב המרכזי
בקרב המרכזי, ברוק לסנר (שלווה לקרב על ידי פול היימן) הגן על אליפות ה-WWE נגד דרו מקינטייר. מקינטייר פתח בסערה את הקרב עם מהלך הסיום שלו, בעיטת ה-Claymore, אך לסנר הצליח לצאת מניסיון ההצמדה שבא לאחריו. לסנר נטל בחזרה את השליטה בקרב, כשביצע על מקינטייר שלושה מהלכי ג'רמן סופלקס ואת מהלך הסיום שלו, ה-F-5, אך מקינטייר הצליח לצאת בספירת שנייה אחת בלבד. לסנר שהיה המום, ביצע פעמיים נוספות את מהלך ה-F-5, כשבשני ניסיונות ההצמדה מקינטייר הצליח לצאת. בזמן שלסנר התכונן ל-F-5 רביעי, מקינטייר התחמק וביצע עליו שלושה מהלכי Claymore ולאחר המהלך האחרון הוא הצמיד את לסנר לניצחון, שהקנה לו זכייה בתואר. לאחר שהאירוע הסתיים, ביג שואו הגיע לזירה והתעמת עם מקינטייר. בסופו של דבר, לאחר סדרת התגרויות של ביג שואו בפני מקינטייר, התקיים קרב ביניהם על התואר. לאחר שהיה ונראה שביג שואו בשליטה מוחלטת לאור העייפות של מקינטייר מהקרב הקודם ובדרכו לנצח בקרב, מקינטייר ביצע עליו את מהלך ה-Claymore כדי לנצח בקרב ולהגן על התואר בהצלחה. קרב חושך זה (קרב שלא שודר כחלק מהאירוע) שודר לילה לאחר מכן, ב-6 באפריל בתוכנית Raw.
נבחרת מונטנגרו בכדורגל
סגל הנבחרת
להלן סגל הנבחרת לקראת משחקי הידידות נגד נבחרות בוסניה וישראל ביוני 2021.
שיאי שחקנים
נכון ל-17 ביוני 2023.
חידון התנ"ך העולמי לנוער יהודי
היסטוריה
בעקבות הצלחת חידון התנ"ך למבוגרים במסגרת אירועי חגיגות העשור למדינת ישראל בשנת 1958, החל משה נחום כהן לערוך חידון תנ"ך בקרב גדנ"ע לנוער הדתי ולאחר מכן בגדנ"ע כולו. יחד עם פרופ' חיים גבריהו שהיה יו"ר החברה לחקר המקרא העלו השניים את הרעיון ב-1961 להפוך זאת לחידון תנ"ך ארצי ולאחר מכן עולמי לנוער. ראש הממשלה דוד בן-גוריון, תמך ביוזמה והורה על עריכת החידון כל שנה ביום העצמאות.
נציגות המדינות
לחידון התנ"ך העולמי לנוער יהודי ביום העצמאות מגיעים נציגים ממדינות רבות. מספר הנציגים מכל מדינה נקבע על פי גודל הקהילה היהודית במדינה. במשך שנים רבות יוצגה ישראל על ידי שלושה נציגים בחידון התנ"ך העולמי. עם זאת, היו שנים בהן, משום שהושג שוויון בגמר, הועלו יותר נציגים מישראל (למשל, ב-1985 הועלו חמישה נציגים מישראל). לקראת סוף שנות ה-80 של המאה ה-20 הוגדל מספר הנציגים מישראל לארבעה. בעשור השני של המאה ה-21, משוריינים שני מקומות לנציגי בתי הספר הממלכתיים, כך ששני נציגים מגיעים מבתי ספר דתיים ושניים מבתי ספר ממלכתיים.
החידון ביום העצמאות
עד שנת תשע"ה, הוענק לחתן התנ"ך העולמי פסלון שעוצב בידי הפסל יצחק שמואלי, והוקדש לזכרו של פרופ׳ חיים גבריהו, הוגה ויוזם חידוני התנ"ך לנוער.
השופטים והמנחה
החידון העולמי אורגן והופק מאז ייסודו ועד שנת 2015 על ידי חיל החינוך והנוער של צה"ל, בשיתוף משרד החינוך, הסוכנות היהודית, קק"ל, ההסתדרות הציונית העולמית וארגונים נוספים. השופטים וחברי הנשיאות מתמנים כנציגים של גופים אלו. החל מ־2016 עברו ניהול החידון והפקתו למינהל חברה ונוער במשרד החינוך.
מחבר השאלות הראשון של החידונים היה יוסף שער. בשנים 1987 - 2019 מחבר השאלות היה נריה פנחס, שהיה חתן התנ"ך העולמי לנוער בשנת תש"מ, וחתן התנ"ך של צה"ל בשנות ה-80. מאז שנת 2020, מחבר את השאלות יואב שלוסברג, שהיה חתן התנ"ך העולמי לנוער בשנת תשמ"ו, וחתן התנ"ך של צה"ל בשנת תשמ"ח.
קמטים
באופן מלאכותי
שיטה נוספת להפחתת מראה הקמטים היא הזרקת חומר מילוי מתחת לקמט. טיפול זה מתאים לכל קמט ולא רק לקמטי הבעה כמו הבוטוקס.
משך ההזרקה הוא כ־30 דקות. כאשר מזריקים חומר מילוי לשפתיים מקובל לאלחש בהזרקה מקומית של לידוקאין (כמו זריקה אצל רופא שיניים). בשאר מקומות ההזרקה בפנים מספיקה מריחה של קרם מאלחש כ־40 דקות לפני הטיפול. התוצאות מחזיקות מעמד בין 6 ל־12 חודשים לפי סוג החומר המוזרק.
פרשת הירי בנעלין
בג"ץ אבו רחמה
ב-1 ביולי 2009 ניתן פסק הדין בבג"ץ אבו רחמה, שבו קיבל בית המשפט הגבוה לצדק פה אחד עתירה שהוגשה על ידי אבו רחמה, האגודה לזכויות האזרח, בצלם, יש דין והוועד הציבורי נגד עינויים בישראל בדרישה להורות לאביחי מנדלבליט, הפרקליט הצבאי הראשי, לתקן את כתב האישום שהוגש נגד סא"ל בורברג ונגד סמל קוריאה. בפסק הדין קבעה השופטת אילה פרוקצ'יה כי "החלטת התביעה הצבאית להעמיד לדין פלילי את המג"ד והחייל בסעיף האשמה של התנהגות שאינה הולמת דינה להתבטל, מחמת חוסר סבירות קיצוני".
בטי הולברטון
קריירה
ביומה הראשון כסטודנטית באוניברסיטת פנסילבניה בחוג למתמטיקה שאל אותה המרצה מדוע היא לא נשארת בבית לטפל בילדים. היחס המזלזל ריפה את ידיה והיא זנחה את לימודי המתמטיקה והחלה ללמוד עיתונאות שהיה בין התחומים היחידים באותה תקופה שהיו פתוחים לנשים. בכל זאת, היא המשיכה להתעניין ולעסוק במתמטיקה.
אחיה ראב"ד
קריירה
בשנים 2006–2008 עמד בראש אגודת העיתונאים בחיפה. ב-2012 היה בין מקימי "תא כתבי חיפה והצפון".
הסכם ואי
מימוש ההסכם
ב-15 בדצמבר 1998 נערכה פגישה משולשת בצד הישראלי של מחסום ארז, בהשתתפות הנשיא קלינטון, ראש הממשלה, נתניהו, וראש הרשות ערפאת, במטרה לקדם את יישום ההסכם, פגישה הסתיימה ללא תוצאות ובסיומה אפילו לא התקיימה מסיבת עיתונאים משותפת. שלושה ימים קודם התכנסה המועצה המרכזית הפלסטינית בעזה במטרה לאשרר את שינוי האמנה הפלסטינית, כפי שנקבע בהסכם.
רוברט היינליין
יצירותיו הבשלות – 1961 עד 1973
משנת 1961, עת כתב את "גר בארץ נוכריה", עד לשנת 1973, שבה התפרסם ספרו "די זמן לאהבה" (יצא בעברית בהוצאת כתר בתרגומה של דפנה לוי בשנת 1983), כתב היינליין את יצירותיו הבשלות והאופייניות ביותר. עבודתו בתקופה זו עוסקת בנושאים החשובים ביותר, כגון אינדיבידואליזם, ליברטריאניזם והיחס שבין אהבה רגשית לאהבה גופנית. במידה מסוימת, אי ההתאמה בין העניינים בהם עסק ביצירות אלו, לבין נושאיו המוקדמים יותר, ניתנת אולי להסבר בתפישתו, שכפי הנראה היה יסודה במציאות, כי קהל הקוראים של שנות ה-50 של המאה ה-20 בארצות הברית אינו בשל דיו לדיון בנושאים אלו.
יצירתו המאוחרת – 1980 עד 1987
לאחר הפסקה של שבע שנים שנגרמה בשל מצב בריאותו, חזר היינליין לכתוב החל משנת 1980 עת פרסם את "מספר החיה 666" (יצא בעברית בהוצאת כתר בתרגום עמנואל לוטם בשנת 1984), ועד לפרסום יצירתו האחרונה "לשוט מעבר לשקיעה" (יצא בעברית בהוצאת עם עובד בתרגום ירדנה גבתי בשנת 1990), סמוך למותו, בשנת 1987. יצירות אלו שנויות במחלוקת בקרב קוראיו הנאמנים של היינליין. רבים סבורים כי אין בהן את האיכות של עבודותיו מן "התקופה הבשלה". עם זאת זכו ספרים אלו להצלחה מסחרית, והיו לרבי מכר, ואף זכו במספר פרסים. הספרים מתקופה זו מצטיינים באירוניה, ובפרודיה מודעת על המדע הבדיוני ועל הספרות בכלל.
אינדיבידואליזם והגדרה עצמית
רבים מסיפוריו של היינליין עוסקים במרידה כנגד דיכוי פוליטי, כך בעריצה היא הלבנה מורדים תושבי מושבת העונשין על הירח כנגד שלטונו של "הסוהר" ו"רשות הירח". אך בהתאם לאמונתו באינדיבידואליזם, עבודותיו המתוחכמות יותר, אשר נועדו למבוגרים, מציגות לעיתים את המדכאים ואת המדוכאים באור דו ערכי. כך, ב"עריצה היא הלבנה" מוצגים החיים שלפני המהפכה תחת שלטון הסוהר כאוטופיה ליברטריאנית, וההצדקה היחידה למרד היא תחזית על אסון כלכלי. ספרים כ"גר בארץ נוכריה" ו"ששת" (יצא בעברית בהוצאת כתר בתרגומו של עמנואל לוטם בשנת 1984) עוסקים במרידתו של היחיד כנגד דיכוי החברה בכללותה, מעבר לדיכוי על ידי סוג של משטר מסוים. המוטיב המרכזי ביצירתו הוא המאבק להגדרה עצמית כאינדיבידואל, ולא להגדרה לאומית או קבוצתית אחרת. החל מספרו הראשון "לנו, החיים" אנו מוזמנים לבחון איך יהיו פניה של האנושות אם המנהגים האנושיים יתקיימו לפי נוחותנו, ולא התנהגותנו היא שתותאם למנהגים. לפי היינליין, במקרה זה תהיה האנושות מאושרת יותר, וכן מבחינה תפיסתית, התנהגותית ומוסרית, תואמת את המציאות. עם זאת, חלק מן המנהגים אותם תיאר היינליין בספריו, קשים מעט לעיכול. פרט לנודיזם, המהווה מוטיב חוזר בספריו (ב"השליטים" נאלצים תושבי ארצות הברית להופיע בפומבי בעירום, כדי להוכיח כי אין חייזר הצמוד לגבם. ב"מספר החיה 666", מחפשים הגיבורים יקום מקביל בו נודיזם הוא מוסכמה חברתית מקובלת, ומוטיב זה חוזר ברבים מספריו), מתוארות בספריו צורות שונות של משפחה השונה מן המשפחה הגרעינית המוכרת ("עריצה היא הלבנה" מתאר "משפחה" המורכבת מתריסר אנשים, גברים ונשים, הנשואים זה לזה. "השליטים" מתאר חברה בה הנישואין הם לזמן קצוב, התלוי בתשלום האגרה לרשם הנישואין. שוב, מוטיב החוזר ברבים מספריו), והניסיון לפרוץ את כל המוסכמות החברתיות, מגיע אף לשבירת הטאבו על קניבליזם בספר "גר בארץ נוכריה" המסתיים באכילתו של הגיבור על ידי ידידיו (לאחר מותו שלא מידיהם).
השפעה
השפעתו על החברה הכללית, מחוץ לקהילת המדע הבדיוני, הייתה בכך שהראה כי המסע בחלל הוא אפשרות ריאלית. סיפוריו שפורסמו במגזינים רבי תפוצה התייחסו אל המסע בחלל כמובן מאליו. סרטו המעין תיעודי "היעד: הירח" תמך ב"מרוץ לחלל" אל מול ברית המועצות כמעט עשור לפני שרעיון זה הפך למציאות. רבים מן האסטרונאוטים והעובדים בתוכנית החלל הודו כי קראו את ספריו של היינליין כנערים. הממסד המדעי הודה לו בקריאת מכתש על המאדים על שמו. אגודת החלל הלאומית מעניקה לכבודו את פרס רוברט היינליין.
יוג'ין דה קוק
ביוגרפיה
קוק נולד ב-29 בינואר 1949. הוא תואר לימים כ"ילד שקט שלא היה אדם אלים". עם זאת, אביו חינך אותו ואת אחיו ללאומנות אפריקנרית וגזענית. הוא חלם לשרת בצבא ולהיות קצין. לאחר שסיים את לימודיו התיכוניים, הוא החל ללמוד בגימנסיה צבאית בפרטוריה. הוא הוצב בגבול בוטסוואנה ונלחם ביחידות החבלה של הקונגרס הלאומי האפריקני שניסו לחדור לדרום אפריקה. עם זאת, הוא החליט לא לעבור לשירות קבע בצבא, ותחת זאת העדיף לשרת במשטרת דרום אפריקה. הוא התקדם בסולם הדרגות ועבר הכשרה כדי להפוך ללוחם בכוחות המיוחדים.
לאחר נפילת משטר האפרטהייד, נקרא קוק להעיד בפני ועדת האמת והפיוס. בעדותו, הוא חשף את כל פשעיו ופשעי האנשים שתחת פיקודו. ב-30 באוקטובר 1996, קוק נידון לשני מאסרי עולם ועוד 212 שנות מאסר בגין פשעים נגד האנושות. בינואר 2010 פורסם כי קוק מבקש חנינה נשיאותית מהנשיא ג'ייקוב זומה בתמורה למידע נוסף על חוליות המוות של ממשלת האפרטהייד, וכי פגישה בת שלוש שעות בין זומה לקוק הכלוא התקיימה באפריל 2009. דוברו של זומה הכחיש את אמיתות הדיווח. למרות שבמשפטו הצהיר שהוא לא מתחרט על דבר, בתקופת מאסרו הוא התנצל מספר פעמים בפני המשפחות של קורבנותיו.
מתקפת בלגורוד-חרקוב
תוכנית המתקפה הסובייטית
בשלב הראשון נועדו הכוחות הסובייטיים להבקיע את החזית הגרמנית מדרום למבלט קורסק, להתקדם במהירות דרומה, לכתר את הכוחות הגרמניים במרחב בלגורוד-חרקוב ממספר כיוונים ולהשמיד אותם. המאמץ העיקרי נועד להתבצע על ידי ארבע ארמיות של חזית וורונז' ולהתמקד בגזרה צרה בין בלגורוד לטומרובקה. לאחר הבקעת החזית הגרמנית נועדו כוחות אלו, שכללו את שתי ארמיות הטנקים של החזית, להתקדם לאזור בוגודוכוב, ולאחר מכן לכתר את חרקוב מכיוון דרום-מערב. שתי ארמיות נוספות של החזית נועדו לתקוף את החזית הגרמנית בין טומרובקה לסומי, ולהתקדם לכיוון דרום-מערב, במטרה להגן על האגף הימני (המערבי) של הכוחות העיקריים של החזית, ולמנוע מכוחות תגבורת גרמניים להגיע למרחב חרקוב. הארמייה ה-38 של החזית נועדה לבצע מתקפת הסחה מצפון לסומי, במטרה לרתק את הכוחות הגרמניים שעמדו מולה בגזרה המרכזית של מבלט קורסק (הארמייה השנייה של קבוצת ארמיות מרכז). חזית הערבה, שהייתה חלשה יחסית לחזית וורונז' (כללה רק שלוש ארמיות, בסיוע כ-500 טנקים), נועדה לתקוף ממזרח לבלגורוד, ולהתקדם דרומה במקביל לגדה המערבית של נהר הדונייץ העליון, במטרה לרתק את כוחות פלגת הארמייה קמפף, לתקוף את מערך ההגנה ההיקפי, שהכינו הגרמנים מסביב לעיר חרקוב, מכיוון צפון, ולסייע בכיתור הכוחות הגרמניים במרחב חרקוב, בשיתוף פעולה עם הארמייה ה-57 של החזית הדרום-מערבית, שתתקדם אל העיר מכיוון מזרח ודרום-מזרח.
בלאדי ולנטיין
עלילה
הוליס, יחד עם פאטי, שרה, האוורד, מייק והארייט, יורדים למכרה. בינתיים, גרטשן מגלה את שאר חלקי גופתו של דייב בתוך המקפיא וג'ון חוזר אליהם ומספר על הרצח של סילביה. טיג'יי מספר שהוא חושב שהארי אחראי לרציחות וכל החוגגים מאמינים לו ומתפזרים. ג'ון וגרטשן נוסעים לספר זאת לג'ייק. טיג'יי ואקסל יורדים למכרה להציל את חבריהם. בינתיים, מייק והארייט הולכים לחדר המנועים לקיים סקס, אבל עוד לפני שהם מתפשטים, מגיע הארי והורג אותם עם מקדחה. הוליס הולך לחפש את מייק והארייט, ומוצא גופותיהם המנוקבות ואז הארי מופיע ורוצח אותו בהפתעה עם אקדח מסמרים.
שרה וטיג'יי הודפים את הארי בסדרה של עימותים. בסופו של דבר הם מגיעים למנהרה צדדית קטנה, וכשנראה שידו של הארי על העליונה, שרה הודפת אותו ומצליחה להוריד ממנו את המסכה. וכאן מתברר, לתדהמתם הרבה של השניים, שהרוצח הוא לא באמת הארי אלא אקסל המחופש שביים את המוות שלו מקודם כדי שיוכל להמשיך לרצוח. בסצנת פלאשבק המתארת מה הוביל אותו לשרשרת הרציחות, מתברר שאקסל הוא הבן של אחד מאנשי הצוות אשר היה אחראי על הפיצוץ. מכיוון שהוא היה עד לרצח של אביו על ידי הארי האמיתי, הוא איבד את שפיותו ומסיבת יום האהבה מימשה את הפוטנציאל שלו לאלימות, ולכן הוא התחפש להארי.
טיבוע הקורבטה צ'אונן
צפון קוריאה הכחישה שהיא אחראית לטביעה. סין דחתה את התרחיש שהוצג על ידי דרום קוריאה וארצות הברית כלא אמין. תוצאות חקירה של הצי הרוסי לא פורסמו ברבים. מועצת הביטחון של האומות המאוחדות פרסמה הצהרה בגנות המתקפה אך מבלי לזהות את התוקף.
דוח ועדת החקירה המשותפת
סימולציות ציינו ש-250 ק"ג של חומר נפץ מקביל ל-TNT בעומק 3 מטר בצד שמאל, יגרום לנזק שנראה בשקופיות.
דוח חקירה
ב-13 בספטמבר 2010, פורסם הדו"ח המלא של משרד ההגנה ובו מסקנה שצ'אונן הוטבעה עקב פיצוץ טורפדו, שאמנם לא יצר קשר עם הספינה, אך התפוצץ מספר מטרים מתחת לגוף הספינה וגרם לגל הלם ובועה. השפעה של כוח מספיק כדי לפגוע קשות ולהטביע את הספינה.
תגובות בדרום קוריאה
דרום קוריאה נקטה צעדים מצד מועצת הביטחון של האומות המאוחדות לאחר התקרית, אם כי השפה ששימשה בהצהרותיה של המדינה כלפי צעדים כאלה הלכה ונחלשה. בהודעות שפורסמו זמן קצר לאחר הטביעה, הממשלה אמרה שכל טיוטה שתציג דרום קוריאה תציין במפורש שצפון קוריאה היא האחראית לתקרית, אך בתחילת יולי, השפה צומצמה להתייחסות רק ל"אחראים", ב. תגובה לחששות מרוסיה.
צבא
ב-2 במאי דווח ששר הצי של דרום קוריאה נשבע "תגמול" נגד האחראים. אדמירל קים סונג-צ'אן, בשעת הלוויה לאנשי הצוות המתים של צ'אונן בפיונגטאק, הצהיר בפומבי "לא נשב אחורה ונצפה במי שגרם לכאב הזה עבור האנשים שלנו. נצוד אותם ונכריח אותם לשלם מחיר גדול יותר."
לוחמה פסיכולוגית
צבא דרום קוריאה הודיע כי יחדש את לוחמה פסיכולוגית מכוונת נגד צפון קוריאה. זה יכלול גם שידורי רמקול וגם שידורי תעמולה ברדיו FM ברחבי האזור המפורז הקוריאני (DMZ). בינתיים, מפקד צבאי צפון קוריאה הצהיר, "אם קוריאה הדרומית תקים שירותי לוחמה פסיכולוגית חדשים, נירה נגדם כדי לחסל אותם", על פי דיווח שנשאה סוכנות הידיעות המרכזית הקוריאנית (KCNA).
דרום קוריאה החלה בשידורי תעמולה לצפון קוריאה ברדיו ב-25 במאי. צפון קוריאה הגיבה בהצבת חייליה בכוננות גבוהה, וניתקה את רוב הקשרים והתקשורת הנותרים עם דרום קוריאה בתגובה למה שהיא כינתה "מסע הכפשה" של סיאול. שידורי תעמולה צבאית דרום קוריאה חודשו בשעה 18:00 (שעון מקומי) החל מהשיר "HuH" של להקת K-pop.
תגובת צפון קוריאה
ב-21 במאי 2010 הציעה צפון קוריאה לשלוח צוות חקירה משלה לבדוק את הראיות שנאספו על ידי דרום קוריאה, וההנקיורה ציטטו את קים יאון-צ'ול, פרופסור ללימודי איחוד באוניברסיטת אינג'ה, בהתייחסו להצעה: "זה חסר תקדים בהיסטוריה של יחסי קוריאה לצפון קוריאה להציע לשלוח צוות חקירה בתגובה לנושא שנחשב לפרובוקציה צבאית על ידי צפון קוריאה", וכך "המצב של צ'אונן נכנס לשלב חדש."
סרט באורך מלא
אורכם של רוב הסרטים באורך מלא הוא בין 70 ל-210 דקות. הסרט "The Story of the Kelly Gang" (1906, אוסטרליה) היה הסרט הדרמטי העלילתי הראשון באורך מלא (אורכו כ-60 דקות). קדם לו הסרט "The Corbett-Fitzsimmons Fight" (1897, ארצות הברית), שנחשב על ידי רבים כסרט התיעודי הראשון באורך מלא (אורכו כ-100 דקות), אולם לרוב מתייחסים לסרט זה כאל משדר ספורט, מאחר שהסרט כולל צילומים של קרב אגרוף במלואו, ללא עריכה. העיבוד הקולנועי הראשון לסרט באורך מלא היה "עלובי החיים" (1909, ארצות הברית). בין הסרטים הנוספים מראשית המאה ה-20, שהם עלילתיים ובאורך מלא, ניתן לכלול את "The Inferno" (1911), "Quo Vadis?" (1912), "Oliver Twist" (1912), "Richard III" (1912), "From the Manger to the Cross" (1912), וכן את "Cleopatra" (1912).
הגדרה
האקדמיה האמריקאית לקולנוע, מכון הסרטים האמריקאי ומכון הסרטים הבריטי מגדירים "סרט באורך מלא" כסרט שזמן ההקרנה שלו הוא 2,400 שניות (כלומר: 40 דקות) או יותר. הסוכנות הצרפתית Le Centre national du cinéma et de l'image animée מגדירה סרטי פילם 35 מ"מ כסרטים באורך מלא אם אורכו של הפילם ארוך יותר מ-1,600 מטר (כלומר: 58 דקות ו-29 שניות לסרטי קולנוע עם צליל). גילדת שחקני המסך האמריקאית מגדירה "סרט באורך מלא": סרט עם משך הקרנה מינימלי של לפחות 80 דקות. כיום, אורכו הממוצע של סרט עלילתי באורך מלא הוא כשעתיים, בעוד שסרטי ילדים הם בדרך כלל קצרים יותר.
כנסיית סן ג'ורג'ו מג'ורה
פנים הכנסייה
בין יצירות האמנות העיקריות שבכנסייה ניתן למנות את "המדונה על כס המלכות עם הקדושים" מעשה ידי סבסטיאנו ריצ'י, "הסעודה האחרונה" ו"נפילת המן" מעשה ידי ז'אקופו טינטורטו, וכן יצירות מעשה ידי פאלמה איל ג'ובאנה, דומניקו טינטורטו וז'אקופו באזאנו.
אנפילדה
בארמונות מלכותיים אחדים היו אנפילדות נפרדות של חדרי מדינה עבור המלך והמלכה, כגון בארמון ורסאי או המפטון קורט. בבתי אצילים כגון ארמון בלנהיים, בעיקר כאלה שהמונרך היה צפוי לבקר בהם, הייתה גם כן אנפילדה. חדרי השינה שבבתים כאלה משמשים בעיקר בזמן ביקורים מלכותיים, אך בדומה לחדרי שינה גדולים רבים בתקופה שלפני המאה ה-19 הם שימשו גם למטרות אחרות.
רעלן הבוטולינום
סוגים
קיימים שמונה סוגים של רעלני בוטולינום, המכונים A-H. סוגי A ו-B מסוגלים לגרום למחלה בבני אדם, והם אף בעלי שימוש מסחרי ורפואי. סוגי C-G נפוצים פחות; הסוגים E ו- F יכולים לגרום למחלה בבני אדם, בעוד סוגים אחרים יכולים לגרום למחלות בבעלי חיים. רעלני בוטולינום A ו- B נמצאים בשימוש ברפואה, לטיפול במגוון של עוויתות שרירים ובמחלות המאופיינות על ידי פעילות-יתר של שריר. צורות מסחריות משווקות תחת שמות המותג:קסאומין (Xaomin) דיספורט (dysport), בוטוקס (botox) ואחרים.
ספסטיות
בחודש ינואר 2014, רעלן הבוטולינום אושר על ידי הרשות הרגולטורית לתרופות ומוצרי תרופות בבריטניה (MHRA) לטיפול בתנועה מוגבלת של הקרסול, עקב ספסטיות בגפיים תחתונות, הקשורה לשבץ, אצל מבוגרים.
גרדת
גרדת או סקביאס (Scabies) היא מחלת עור הנגרמת על ידי אקרית טפילית קטנה (אינה נראית בעין בלתי מזוינת) בשם Sarcoptes scabiei,  המתבטאת בגרד חריף.